Big Beat av Sparks

Big Beat er det sjette studioalbumet til det amerikanske rockebandet Sparks, gjeve ut i 1976.

Historie
Big Beat vart spelt inn i Mediasound Studios i New York City i august 1976. Det var det første albumet deira etter at dei løyste opp det engelske bandet sitt og vende attende til Amerika. I staden brukte Mael-brørne studiomusikarar og henta inn den tidlegare Milk 'N' Cookies-bassisten og Roxy Music-musikaren (Viva!), Sal Maida på bass, Tuff Darts-gitaristen Jeffrey Salen og Hilly Boy Michaels på trommer. Utgjevinga var den første dei gav ut på Columbia Records i USA. Albumet bestod av ein mykje tyngre og hardare rockestil enn dei tidlegare albuma deira. I starten hadde Mael-brørne gått attende til å spele med det tidlegare Sparks-medlemmet Earle Mankey. I lag spelte dei inn songen «England», ein song som hadde mykje til felles med den lystige heimelaga og uvanlege stilen dei hadde hatt då dei tre arbeidde i lag tidlegare i 1970-åra. På den andre sida var produksjonen til Rupert Holmes og Jeffrey Lesser glattare og meir direkte og det gjorde at albumet fekk ein meir «amerikansk» AOR-stil. Denne nye «Vestkyst»-stilen vart rekna som mislykka, sidan Sparks følte resultatet var «heilt utan personlegdom».

Det siste sporet på albumet var ei nyinnspeling av «I Like Girls». Songen hadde vore ein konsertfavoritt i tida før 1974. Dei hadde spelt inn versjonar av songen i 1973 og 1974, men dei var ikkje nøgde med dei to opptaka. 1973-opptaket av «I Like Girls» vart seinare gjeve ut i 1991 på Rhino Entertainment-samlinga Profile: The Ultimate Sparks Collection.

Den første singelen, «Big Boy», og B-sida «Fill-er-up», vart framførte i ei cameo-framferd i katastrofefilmen Rollercoaster i 1976, etter at Kiss hadde avslått tilbodet om rolla.

Utgjeving
Big Beat vart ikkje ein stor suksess og gjorde det langt dårlegare enn dei førre tre albuma deira. Det gjekk ikkje inn på albumlista verken i Storbritannia eller i USA. 

«Big Boy» og «I Like Girls» vart gjevne ut på singel, men ingen av dei selde særleg eller vart spelte på radio.

Nyutgjeving
Big Beat vart gjeve ut på ny på Island i 1994 og ommastra i 2006. Den første utgåva på Island Masters inkluderte bonusspora «Tearing The Place Apart» og Russell Mael sin «Gone with the Wind», som begge vart spelte inn under innspelinga for Indiscreet, men som ikkje kom ut før samleplata «The Best of Sparks» i 1978. '21st Century Edition' hadde i tillegg singelen «I Want to Hold Your Hand», B-sida «England», og to songar som ikkje tidlegare var gjevne ut: «Looks Aren't Everything» og  «Intrusion/Confusion». Sistnemnde var ei tidleg utgåve av «Confusion». Den ommastra utgåva har generelt ein langt betre lyd enn CD-utgåvene frå 1994 og 1988, men har ved eit uhell forlenga sporet «Throw Her Away (And Get A New One)» med kring tjue sekund stille, i staden for den tiltenkte uttoninga som er på alle dei andre utgåvene.

Innhald

Medverkande
 Russell Mael - Vokal
 Ron Mael - Klaverinstrument
 Sal Maida - Bass
 Jeffrey Salen - Gitar
 Hilly Boy Michaels - Trommer
Teknisk
 Rupert Holmes - produsent
 Jeffrey Lesser (for Widescreen Productions) - produsent
 Godfrey Diamond - lydteknikar, miksing
 Bob Clearmountain - ekstra lydteknikar
 Harvey Goldberg - ekstra lydteknikar
 Michael Barbiero - ekstra lydteknikar
 Richard Avedon - fotografi

Kjelder

Denne artikkelen bygger på «Big Beat (album)» frå ,  den 24. april 2022. 
 oppgav desse kjeldene:

Bakgrunnsstoff
 Sparks - The «Big Beat» album files

Sparks-album
Musikkalbum frå 1976
Island Records-album
Columbia Records-album